महिलाओं के लिए कहा जाता है कि उनकी बातें कभी ख़त्म नहीं होतीं, उन्हें हर समय गॉसिप करना अच्छा लगता है, लेकिन पुरुष भी गॉसिप करने में महिलाओं से कम नहीं होते. जानकारी के आदान-प्रदान के नाम पर पुरुष भी जमकर गॉसिप करते हैं. महिलाओं की तरह ही जब पुरुष अपने दोस्तों के साथ होते हैं, तो वे भी ख़ूब गॉसिप करते हैं. हां, पुरुषों के गॉसिप के टॉपिक महिलाओं से अलग होते हैं. पुरुष पैसा, पावर, सेक्स, अफेयर, सेलिब्रिटीज़, स्पोर्ट्स, साइंस, एडवेंचर आदि विषयों पर गॉसिप करते हैं. इरा सोनी ने हमें बताया, महिलाओं को बेवजह बदनाम किया जाता है, मेरे पति के दोस्तों की टोली जब मिल जाती है, तो वो सब मिलकर घंटों गॉसिप करते हैं. मेरे ख़्याल से दोस्तों के साथ गॉसिप करना सभी को अच्छा लगता है, पुरुषों को भी.